Majambazi waiba dhahabu ya kilo 70 Ufaransa\nPolisi wakichunguza mabaki ya magari yaliyoteketea wakati wa kisa hicho karibu na mji wa Lyon

Majambazi hao wanne waliokuwa wameabiri magari mawili walishambulia gari la usalama lililokuwa likisafirisha dhahabu hiyo karibu na mji wa Lyon.

Walitumia gari moja kuziba barabara.

Kisha, walichukua dhahabu hiyo inayokadiriwa kuwa ya thamani ya €1.5m ($1.6m; £1.3m), na kuipakia kwenye gari moja lao ambalo walikuwa wamepanga kulitumia kutoroka.

Baada ya hapo, waliwafungia walinzi wawili waliokuwa wanasafirisha dhahabu hiyo nyuma ya gari lao kabla ya kuteketeza gari ambalo walikuwa wamelitumia kufunga barabara.

Walinzi hao waliokolewa na maafisa wa polisi baada ya mtu aliyeshuhudia tukio hilo kuwapasha habari.

Wezi hao walitoroka upesi na kuacha moto uliokuwa kwenye gari waliloliwasha moto ukienea na kufikia magari mengine yaliyokuwa karibu ingawa muda mfupi baadaye wazima moto walifika na kuuzima.

Kisa hicho kilitokea katika barabara ya A6 inayounganisha Lyon na Paris.

Polisi wanawasaka wahusika.

Vipande vya dhahabu

Visa vingine vikubwa vya wizi: 

\n\ntl;dr:
Majambazi waliokuwa na silaha wameiba dhahabu ya kilo 70 nchini Ufaransa na kutoroka.